Sankt Michel

S:t Michel (finsk: Mikkeli) er en by og kommune i landskapet Södra Savolax i Finland. Kommunen er enspråklig finsk. S:t Michel hadde .

Byen var sete for hovedkvarteret til Finlands forsvarssjef under andre verdenskrig, feltmarskalk Carl Gustaf Mannerheim. Byvåpenet inneholder et par korslagte marskalkskommandostaver, som viser til tilknytningen til Mannerheim.

 Språk 
Kommunen er nesten utelukkende finsktalende (bare 0,2 % har svensk som sitt morsmål). 

 Beliggenhet 
Sentrum av S:t Michel ligger på en lav høyde, omkring 500 meter fra innsjøen Saimen. Det er flere små innsjøer i og rundt byen. Innsjøene av de østlige deler av byen hører til elven Vuoksen. I vest når byen Puulasjøen som hører til Kymmene älv. Byen er bygget rundt en stor markedsplass, der markedene avholdes to ganger i uken. 

 Høyskoler 
S:t Michel har tre høyskoler: Helsingfors handelshögskola, S:t Michel Business Campus (engelsk undervisning), Helsingfors universitet, Ruralia institut og S:t Michels yrkeshögskola (finsk og engelsk undervisning). 

 Feriested 
Byen er også et kjent feriested med et populært natteliv med mange barer, puber og nattklubber. 

 Flyplass og jernbanestasjon 
S:t Michel har egen flyplass (kun innenlands) og jernbanestasjon. 

Historie

 1300-tallet frem til 1800 
S:t Michel blir først nevnt i dokumenter fra 1323, hvor Nöteborgstraktaten førte til at kontrollen av kirkesognet Savilahti ble overført fra Novgorod til Sverige. Byens moderne navn etter erkeengelen Mikael, stammer senest fra begynnelsen fra det 16. århundre. Den 23. januar 1597 ble over 200 opprørere drept i Kenkävero prestegård i S:t Michel. 

I Gustav IIIs krig mot Russland mellom 1788 og 1790 forsvarte svenske (for det meste finske) styrker området mot en overlegen russisk styrke i slaget ved Porrassalmi-stredet, noen få kilometer sør S:t Michel. 

 1800-tallet 
Stedet ble gitt byrettigheter i 1838. Provinsadministrasjonen i Kymmenegårds län, som var blitt opprettet 1831, ble flyttet fra Heinola til S:t Michel i 1843. Länet ble samtidig omdøpt til S:t Michels län.

 1900-tallets kriger 
Under den finske borgerkrigen ble de hvites hovedkvarter opprettet på Seurahuone Hotel i S:t Michel. Byen ligger i et konservativt jordbruksområde og var en høyborg for de hvite. Men elementer av den russiske hærs garnison i området støttet de røde. Et stort slag ble kjempet rundt jernbanestasjonen på Mäntyharju, omkring 20 km sør for S:t Michel, hvor de hvite blokkerte de rødes fremstøt nordover fra Kouvola.

Krigstidens S:t Michel er i hovedsak knyttet til Finlands forsvarssjef, krigshelt og senere president, feltmarskalk Carl Gustaf Mannerheim. Under vinterkrigen og fortsettelseskrigen hadde marskalk Mannerheim sitt hovedkvarter på en videregående skole i S:t Michel. Fordi hovedkvarteret lå i byen, ble S:t Michel utsatt for flere sovjetiske bombeangrep. Bombene forårsaket kun mindre skader, som raskt ble reparert. Bombingen muliggjorde en nyutvikling av byen, og dette er hovedgrunnen til byens moderne utseende. 

Mannerheim disponerte en egen jernbanevogn som kommandopost under krigen, og denne veteranvognen er nå oppstilt på jernbanestasjonen i S:t Michel. Det er mulig å se innsiden av vognen gjennom vinduene, men kun på Mannerheims fødselsdag den 4. juni slippes publikum inn i vognen. Jernbanevognen var åstedet for Mannerheims berømte møte med Hitler i nærheten av Immola i 1942. Fotografier av dette møtet er utstilt i vognen. Mannerheim var ellers stamgjest på Mikkelin Klubi, der hans favorittdrikk var schnapps. 

 Provins- og kommunereformer i 1997, 2007 og 2013 
Ved en provinsreform i 1997 ble S:t Michel hovedstad i det nye Östra Finlands län. Den 1. januar 2001 ble forstadskommunene S:t Michel landkommune og Anttola slått sammen med S:t Michel. 1. januar 2007 ble nabokommunen Haukivuori i nord innlemmet i byen, og 1. januar 2013 ble også kommunene Kristina og Suomenniemi i sør slått sammen med S:t Michel.

Severdigheter
S:t Michels domkyrka – kirkebygg i nygotisk stil tegnet av den finske arkitekten Josef Stenbäck og bygget i perioden 1896–1897
Högkvartersmuseet – museet for forsvarssjefens hovedkvarter. Lokalisert ved skolen hvor hovedkvarteret var under den andre verdenskrig. Inneholder fotografier og andre objekter fra krigstiden.
Infanterimuseet – inneholder utstillinger fra de fire krigene i Finlands moderne historie: borgerkrigen, vinterkrigen, fortsettelseskrigen og Lapplandskrigen. Lokalisert ved en gammel infanterikaserne.
Observasjonstårnet på Naisvuorihøyden er tilgjengelig for allmennheten mot en liten avgift. Høyden ligger nord for sentrum, og tårnet ble bygget som en del av et kommunikasjons- og observasjonsnettverk under krigen.

Byens konsert- og kongresshus Mikaeli er en severdighet som ligger ved tjernet Pankalampi. Det ble bygget i 1988 i anledning S:t Michels 150-årsjubileum som by. Konserthuset er det viktigste møtestedet for S:t Michels årlige internasjonale musikkfestival, som tiltrekker musikere og publikum fra hele Europa.

 Panoramabilde 

 Referanser 

Eksterne lenker

 Uppslagsverket Finland, S:t Michel
 S:t Michels yrkeshögskola (engelsk)
 Bildegalleri om S:t Michel på YouTube

Kategori:Byer i Östra Finlands län
Kategori:Bosetninger i Finland
Kategori:Kommuner i Södra Savolax